Diari Oficial de la Generalitat Valenciana


Sumari del DOGV 6710, del 09-02-2012 (2012/1204)

ORDE 2/2012, de 31 de gener, de la Conselleria d'Agricultura, Pesca, Alimentació i Aigua, per la qual es modifica l'Orde de 30 de desembre de 2008, de la Conselleria d'Agricultura, Pesca i Alimentació, per la qual s'establixen les bases reguladores en la Comunitat Valenciana per a la concessió d'ajudes destinades a la reconversió de plantacions de determinats cítrics a atorgar amb fons de la CV, i per la qual es regula la gestió de les subvencions regulades per l'Administració de l'Estat en el Reial Decret 1799/2008, de 3 de novembre.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6710

Data del DOGV
:   09-02-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/1204


Data del document
:   31-01-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Ordre

Anàlisi jurídica

 Descriptors 

:   * agrupació de productors agraris
    * agres
    * suport econòmic
    * legislació
    * ajuda a l'agricultura
    * ajuda a la reconversió
    * reconversió hortícola

ORDE 2/2012, de 31 de gener, de la Conselleria d'Agricultura, Pesca, Alimentació i Aigua, per la qual es modifica l'Orde de 30 de desembre de 2008, de la Conselleria d'Agricultura, Pesca i Alimentació, per la qual s'establixen les bases reguladores en la Comunitat Valenciana per a la concessió d'ajudes destinades a la reconversió de plantacions de determinats cítrics a atorgar amb fons de la CV, i per la qual es regula la gestió de les subvencions regulades per l'Administració de l'Estat en el Reial Decret 1799/2008, de 3 de novembre. [2012/1204]  
Per mitjà de l'Orde de 30 de desembre de 2008, de la Conselleria d'Agricultura, Pesca i Alimentació, per la qual s'establixen les bases reguladores en la Comunitat Valenciana per a la concessió d'ajudes destinades a la reconversió de plantacions de determinats cítrics a atorgar amb fons de la CV, i per la qual es regula la gestió de les subvencions regulades per l'Administració de l'Estat en el Reial Decret 1799/2008, de 3 de novembre (DOCV núm. 5928, de 08.01.2009), es van fixar les bases i es van convocar les esmentades ajudes, posteriorment modificada per l'Orde 4/2010, de 3 de febrer, l'Orde 43/2010, de 9 de desembre, i l'Orde 7/2011, de 28 de novembre de 2011.  
Esta orde de modificació respon a la necessitat d'incorporar les mesures establides en el Reial Decret 1787/2011, de 16 de desembre, pel qual es modifica el Reial Decret 1799/2008, de 3 de novembre, pel qual s'establixen les bases reguladores per a la concessió d'ajudes destinades a la reconversió de plantacions de determinats cítrics, introduïx com a novetats la modificació de la densitat d'arbres per hectàrea i amplia el termini fins al 30 de juny de 2013 per a realitzar les actuacions de 2013.  
Per això, i en virtut de les facultats que em conferix l'article 28 de la Llei 5/1983, de 30 de desembre, del Consell (en la redacció donada per la Llei 12/2007),  
  
ORDENE  
  
Article únic. Modificació de l'Orde de 30 de desembre de 2008, de la Conselleria d'Agricultura, Pesca i Alimentació  
Es modifica l'Orde de 30 de desembre de 2008, de la Conselleria d'Agricultura, Pesca i Alimentació, per la qual s'establixen les bases reguladores en la Comunitat Valenciana per a la concessió d'ajudes destinades a la reconversió de plantacions de determinats cítrics a atorgar amb fons de la CV, i per la qual es regula la gestió de les subvencions regulades per l'Administració de l'Estat en el Reial Decret 1799/2008, de 3 de novembre, en els articles i en els termes que figuren en els apartats següents:  
  
U. L'article 4 se substituïx pel següent:  
«Article 4. Requisits de les plantacions objecte de reconversió   
Les plantacions objecte de reconversió, per mitjà de les activitats previstes en l'article 2 de l'orde, han de reunir els requisits següents:  
  
a) Les parcel·les incloses en una mateixa explotació citrícola han de totalitzar una superfície mínima de 0,3 hectàrees. A este respecte, es comptabilitzarà com la superfície d'una sola parcel·la la suma de les superfícies d'aquelles parcel·les amb un límit comú que formen unitats homogènies del mateix cultiu fruiter, a pesar que tinguen números d'identificació distints. La seua identificació estarà actualitzada en el SIGPAC, llevat que es tracte d'una modificació el pla inicial de la qual s'haja identificat amb altres referències.  
b) Tindre una densitat igual o superior a 200 arbres per hectàrea per a llimeres i pomelos i a 300 arbres per hectàrea per a les altres espècies. També hauran de tindre més de cinc anys d'edat, no presentar estat d'abandó i no incloure altres cultius associats, a excepció d'altres espècies citrícoles. En el cas de plantacions ecològiques, es podrà permetre cultius associats sempre que es justifique tècnicament.  
  
c) No obstant el que disposa l'apartat b, també es podran acollir a les ajudes previstes en la present orde les parcel·les amb una densitat igual o superior a 200 arbres per hectàrea per a les espècies: tarongers, satsumers, clementiners, mandariners híbrids i mandariners comuns, ubicats en zones tradicionals de cultiu i en què els arbres tinguen un alt cost de transport.  
Les dites plantacions també hauran de complir la resta dels requisits exigits.  
d) No haver sigut objecte d'ajuda, durant els últims sis anys, en concepte de programes que incloguen alguna de les activitats que se subvencionen en esta orde».  
  
Dos. Es modifica l'últim paràgraf del punt 1 de l'article 4 bis, «Varietats i requisits de plantació», que queda redactat com seguix:  
  
«Els arbres antics hauran de ser eliminats pel sol·licitant abans de finalitzar l'últim any del pla de reconversió aprovat i, en qualsevol cas, abans del 30 de juny de 2013, i s'haurà de comunicar la finalització de les inversions».  
  
Tres. Es modifiquen els apartats a i c del punt 3 de l'article 4 bis, «Varietats i requisits de plantació», que queden redactats com seguix:  
  
«3. La nova plantació haurà:  
a) De realitzar-se, en qualsevol parcel·la de l'explotació, en el termini comprés entre la notificació de la concessió de l'ajuda al beneficiari i el 30 de juny de 2013.  
c) Tenir una densitat igual o superior a 220 arbres per hectàrea per a llimeres i pomelos, i 300 arbres per hectàrea, per a la resta d'espècies, tenint en compte, a més, que per a facilitar la mecanització, les distàncies entre línies de la nova plantació seran com a mínim de 5 metres per a mandariners, de 5,5 metres per a tarongers, de 6 metres per a llimeres i pomelos, i es podrà limitar esta distància fins a 4 metres, en el cas de varietats de desenrotllament limitat, i s'admetrà en general una desviació fins a un 10%, sempre que la mecanització de les diverses operacions de cultiu i recol·lecció siga factible. En el cas de plantacions ecològiques, la comunitat autònoma podrà modificar esta densitat sempre que es justifique tècnicament».  
  
Quatre. Es modifica l'apartat a de l'article 10, «Obligacions dels beneficiaris», que queda redactat com seguix:  
«a) Arrancar la plantació objecte de subvenció, com a màxim, el 30 de juny de 2013».  
  
DISPOSICIÓ ADDICIONAL   
  
Única. Condició suspensiva  
La concessió de l'ajuda quedarà condicionada a la decisió positiva de la Comissió Europea sobre compatibilitat d'esta amb el Mercat Comú, d'acord amb el que establix l'article 108 del Tractat de Funcionament de la Unió Europea. L'esmentada condició haurà de figurar en les resolucions de concessió de l'ajuda.  
  
DISPOSICIÓ TRANSITÒRIA  
  
Única. Termini de finalització d'actuacions a realitzar en 2013  
Els beneficiaris dels plans aprovats en alguna de les anualitats 2009 a 2013 amb actuacions a realitzar en 2013 hauran d'efectuar les actuacions de reconversió, com a màxim, el 30 de juny de 2013.  
  
DISPOSICIÓ FINAL  
  
Única. Entrada en vigor  
La present orde entrarà en vigor l'endemà de la seua publicació en el Diari Oficial de la Comunitat Valenciana.  
  
València, 31 de gener de 2012  
  
La consellera d'Agricultura, Pesca, Alimentació i Aigua,  
MARITINA HERNÁNDEZ MIÑANA